पाएं अपने शहर की ताज़ा ख़बरें और फ्री ई-पेपरडाउनलोड करें
राजस्व विभाग की टीम ने कोरोना गाइडलाइन की पालना नहीं करने वाले लोगों के चालान काट कर 13 हजार 600 रुपए का जुर्माना वसूल किया है। साथ ही एक मिठाई की दुकान को सील करने की कार्रवाई की है।एसडीएम सवाई माधोपुर कपिल शर्मा ने बताया कि सोमवार को पटेल नगर में विवाह समारोह में सोशल डिस्टेंसिंग की अवहेलना करने पर 5 हजार रुपए का जुर्माना वसूल किया है। नायब तहसीलदार सीताराम बैरवा के नेतृत्व में भू अभिलेख निरीक्षण बाबूलाल पूर्विया, पटवारी सुरेश वर्मा, श्रीधर गुप्ता ने विवाह समारोह में सोशल डिस्टेंसिंग की अवहेलना पाए जाने पर कार्रवाई की है।इसी प्रकार मंगलवार को नायब तहसीलदार के नेतृत्व में पटवारी सत्येंद्र बागोरिया, कमलेश व मौजी राम ने कोरोना गाइड लाइन की अवहेलना करने पर 22 लोगों के चालान काट कर 8600 रुपए का जुर्माना वसूल किया है। साथ ही रणथंभौर सर्किल पर गणपति मिष्ठान भंडार खुली मिलने पर दुकान को सीज करने की कार्रवाई की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn